
CAQIIDADA ISLAAMKA (Suaalo & 
jawaabo Diini ah) 


1. Suaal: Waa maxay caqiidadu? 
Jawaab: Ereyga "Caqiido" macnihiisu waa; 
rumayn iyo wax aaminid. (Caqiido waa kalmad 
af-carabi ah oo sheegaysa; adkayn, guntid, 
sugid iyo goyn. Haddii la sii macneeyo waa; 
arrinka aan qofka aaminsani ka shakisanayn. 
Xagga diinta waa arrimaha la aamino qalbi 
ahaan sida rumaynta Alle iyo Rasuulkiisa. 
Markaa caqiidada Islaamku waa lixda tiir ee 
limaanka iyo wiki soo raaca oo lagu 
faahfaahin doono kitaabka gudihiisa. 
2. Suaal: Waa maxay caqiidada islaamku? 
Jawaab: "caqiidada Islaamka" waxa looga 
jeedaa rumaynta iyo aaminidda mabdaa 
islaamka. MHaddii la sii sharraxo waxaa 
caqiidada loola jeedaa; tiirarka "limaanka". 
3. Suaal: Waa maxay iimaanku? 
Jawaab: limaanku: waa rumaynta Alle iyo 
rasuulkiisa taas oo leh tilmaamo gaar ah iyo 
tiirar ay isku taagto. 

4. Suaal: Waa maxay tilmaanta iimaanku? 
Jawaab: Tilmaanta iimaanku waa waxyaalaha 
haddii qofka laga helo lagu sheegi karo "qof 
muumin ah". 

5. Suaal: Maxay ka koobanyihiin tilmaamaha 
iimaanku? 

Jawaa: Tilmaamaha iimaanku waxay ka 
kooban yihiin saddex walxood (wax ama shay) 
oo kala ah: 

1) Rumayn qalbiga ah. 

2) Qiritaan afka ah. 

3) Iyo ku dhaqmid. 

6. Suaal: Waa maxay arkaanul-iimaan ama 
tiirarka iimanaku? 

Jawaab: Arkaanul-iimaan waa tiirarka uu 
limaanku ku taagan yahay. Sida ay 
dhismayaashu u leeyihiin tiirar haya oo haddii 
mid laga saaro uu dhismuhu dumayo, ayuu 
limaankuna u leeyahay tiirar lix ah oo haddii 
mid ka mid ah gofku si dhab ah u rumayn 
waayo uu iimaankiisu burayo (burid, buris, 
burin, buritaan= waa in wax jiray ay baabaaan. 
Waxaa loo adeegsadaa waxyaalaha aan la 
taaban karin, sida ballanka, cagiidada, 
weysada iwm. 


7. Suaal: Maxay kala yihiin tiirarka uu 
iimaanku ku taaganyahay (arkaan-ul-iimaan)? 
Jawaab: Tiirarka iimaanku waa lix tiir oo kalal 
ah: 

1) In llaahay la rumeeyo 

2) In Malaaigtiisa la rumeeyo 

3) In Kutub-tiisa la rumeeyo 

4) In Rasuulladiisa la rumeeyo 

5) In Maalinta giyaame la rumeeyo 

6) lyo in Qaddarka Alle- sharkiisa iyo 
khayrkiisaba- la rumeeyo. 

8. Haddii qofku arkaanul-islaamka wada qiro 
ma noqgonayaa muslim buuxa? 

Jawaab: MAYA, sababtoo ah wuxuu qofku 
muslim buuxa nogonayaa marka uu arkaanul- 
limaanka wada giro, kuna dhaqmo arkaanul- 
islaamka. 

9. Suaal: Oo waa maxay arkaanul-islaamku? 
Jawaab: Arkaanul-islaamku waa tiirarka ay 
diinta islaamku ku taagantahay. 

10. Suaal: Maxay kala yihiin tiirarka islaamku? 
Jawaab: Tiirarka islaamku waxay ka kooban 
yihiin; 

1) In la giro in aanu jirin cid xaq lagu caabudo 
llaahay mooyaane iyo in la qiro inuu 
Muxammed (SCW) yahay rasuulkii Alle 

2) In salaadda la tukado 

3) In sekada la bixiyo 

4) In la soomo bisha Ramadaan (Rabadaan= 
Ramadaan. Soomaalidu badiyaaba waxay ugu 
dhawaagdaa Rabadaan, halka carabtu ugu 
dhawaaqdo Ramadaan. 

5) Iyo in gofkii awoodaa soo xajo. 

11. Suaal: Maxay ku kala duwanyihiin 
arkaanul-iimaan iyo arkaanul-islaam? 

Jawaab: Arkaanul-iimaan iyo arkaanul-islaam 
way isa soo dhexgelayaan. Tusaale ahaan 
tiirka ugu horreeya arkaanul-islaama waxa soo 
gelaya dhammaan lixda tiir ee arkaanul- 
limaanka. Laakiin haddii la kala qaado waxay 
nogonayaan sidan: arkaanul-iimaan waa 
qalbiga,  arkaanul-islaamna waa ficilka 
muuqda. 

12. Suaal: Sidee ayuu tiirka koowaad ee 
arkaanil-islaamku u koobayaa lixda tiir ee 
arkaanul-iimaanka? 

Jawaab: Marka uu gofku giro: LAA ILAAHA 
ILLA LAAHU oo ah tiirka koowaad ee 
arkaanul-islaamka qaybtiisa hore, waxaa uu 
buuxiyey tiirkii Koowaad ee arkaanul-iimaanka 
oo ahaa; "in llaahay la rumeeyo". Sidoo kale 
marka la giro: Muxammed-un Rasuulu-Laah 

oo ah tiirka koowaad ee arkaanul-islaamka 
qaybtiisa dambe, waxaa soo gelaya shanta tiir 
ee dambe ee arkaanul-iimaanka oo kala ah: 
1) In Malaaigtiisa la rumeeyo 
2) In Kutubtiisa la rumeeyo 
3) In Rusuuladiisa la rumeeyo 
4) In Maalinta qiyaame la rumeeyo 
5) Qaddarka Alle shar iyo khayrba la rumeeyo. 
13. Suaal: Gartay in ay isa soo gelayaan "Laa 
ilaaha illa Laahu" iyo "In llaahay la rumeeyo", 
balse sidee ayey shanta tiir ee dambe ee 
arkaanul-iimaanku u soo hoos gelayaan 
qiritaanka: "Muxammed waa Rasuulkii Alle"? 
Jawaab: Marka la qiro inuu Muxammed (scw) 
Rasuulkii Alle yahay, waxaa la rumeeyey 
rasuullada llaahay, maxaa yeelay Nebi 
Muxammed (scw) wuxuu ka mid yahay 
llaahay rasuulladiisa. Haddii la qiro inuu 
Muxammed (scw) rasuulkii Alle yahay waxaa 
la rumeeyey kutubtii llaahay, maxaa yeelay 
Muxammed (scw) wuxuu Rasuul ku noqday in 
Kitaabka Quraanka ah loo soo dhiibay, 
quraankuna wuxuu ka mid yahay kutubta Alle. 
Rumeynta Nebi Muxammed (scw) waxaa soo 
hoos gelaya, rumeynta wax alla wixii uu ka 
warramay. Sidoo kale in la rumeeyo quraanka 

waxaa soo hoos gelaya, rumeynta wax alla 
wixii quraanku sheegay. Haddaba malaaigta 
llaahay iyo qaddarka llaahay iyo yoomal- 
qiyaamaha, saddexdaba waxaa ka warramay 
Nebi Muxammed (scw), Quraankuna wuu 
sheegay. Sidaas ayey isu soo hoos gelayaan 
arkaanul-islaamka iyo arkaanul-iimaanku. 
Sidaas darteed ayaa qofkii beeniya qodob ka 
mid ah arkaanul-islaam ama  arkaanul- 
limaanka uu ula mid yahay mid beeniyey wixii 
00 dhan. 

14. Suaal: Ma jiraan wax u dhexeeya 
"Caqiidada islaamka" & iimaanka? 

Jawaab: Haa, waza jira farqi yar. Caqiidada 
isaamku waxay la mid tahay arkaanul- 
limaanka ama tiirarka iimaanku ku taanyahay 
ee lixda ah, laakiin iimaanku wuu ka guda 
ballaadhanyahay arkaanul-iimaanka 00 
camallada wanaagsan oo dhan ayaa soo 
gelaya. 

15. Suaal: Ma sheegi kartaa daliil caddaynaya 
in iimaanku ka guda ballaadhanyahay 
arkaanul-iimaanka ama caqiidada? 

Jawaab: Haa, tusaale ahaan Nebigu (scw) 
wuxuu yidhi: "limaanku  wuxuu ka 
koobanyahay dhawr iyo toddobaatan ama 

dhawr iyo lixdan qaybood, waxaa ugu 
sarraysa LAA ILAAHA ILLA LAAHU, waxaana 
ugu hooseeysa dariiqa oo laga qaado wixii 
dhibaato leh, xishoodkuna iimaanka ayuu ka 
mid yahay". (Xadiiskan waxaad ka eegtaa 
kitaabka Saxiixul-muslim). 

FAAHFAAHINTA ARKAANUL-IIMAANKA: 
16. Suaal: Waa maxay tiirka koowaad ee 
Arkaanul-iimaanku? 

Jawaab: Tiirka koowaad ee arkaanul-iimaanku 
waa "in Ilaahay la rumeeyo". 

17. Suaal: Waa gartay in ay ugu horrayso 
arkaanul-iimaanka in la rumeeyo llaahay. 
Haddaba waa maxay "in llaahay la rumeeyo"? 
Jawaab: In Ilaahay la rumeeyo waxay tahay: 
1) In la rumeeyo inuu Alle jiro. 

2) In la rumeeyo inuu Alle wax walba abuuray 
oo isagu adduunka maamulo nolol iyo 
dhimashoba, isla markaana uu  isagu 
makhluuga kala xukumi doono. 

3) In la rumeeyo inuu kelidii caabudid xaq u 
leeyahay. 

4) In la qiro magacyadiisa iyo sifooyinkiisa. 
(Makhluuga= uunka, waza la abuuray. Waxaa 
soo hoos gelaya waxkasta oo jira Alle 
mooyaane. 

18. Suaal: Tiirka koowaad ee arkaanul- 
iimaanka oo ah, "In llaahay la rumeeyo" iyo 
tiirka koowaad ee arkaanul-islaamka qaybtiisa 
hore oo ah "Laa Ilaaha illa laahu" maxay ku 
kala duwan yihiin? 

Jawaab: "In llaahay la rumeeyo" iyo Laa 
ilaaha Illa laahu", way isa soo dhex gelayaan, 
laakiin "Laa Ilaah illa Laahu" oo ah kelmaddii 
tawxiidka, ayaa ujeeddada islaamka sii 
caddaynaysa. 

19. Suaal: Waa maxay kelmadda tawxiidku? 
Jawaab: Kelmadda tawxiidku waa Laa ilaaha 
illa Laahu. 

20. Suaal: Waa maxay "tawxiidku"? 

Jawaab: Tawxiidku waa keli ahaanta llaahay 
oo la giro, waana aasaaska ugu horreeya ee 
diinta islaamka, waana macnaha "Laa llaaha 
illa Laahu". 

21. Suaal: Waa imisa qaybood tawxiidku 
maxayse kala yihiin? 

Jawaab: Tawxiidka waxaa loo qaybiyaa 
saddex qaybood oo kala ah (qeexidda 
magacyada tawxiidka ee kala duwan waxaad 
ka fahmi suaalaha ku xiga); 

1. Tawxiidu rubuubiya- Rabbinimada 

2. Tawxiidu Uluuhiya= llaahnimada 

3. Tawxiidu al-asmaa wa-sifaat. 
22. Suaal: Waa maxay Tawxiidu-rubuubiyah? 
Jawaab: Tawxiidu rubuubiyah waa in la giro 
jiritaanka llaahay iyo in aan Eebbe cidi la 
wadaagin falalkiisa, tusaale ahaan: 
Waa in la rumeeyo inuu Ilaahay kelidii (keligii) 
maamulo adduunka oo dhan nolol iyo 
dhimashoba, kelidiina wax arsaaqo. 
Waa in la rumeeyo inuu Alle wax walba 
awoodo. 
23. Suaal: Qofkii gira tawxiidu-rubuubiyah, ma 
ugu filantahay intaasi in lagu sheego muslin? 
Jawaab: Maya, tawxiidu-rubuubiyah kelidii 
islaam laguma noqdo, maxaa yeelay? Dadka 
intooda badan way rumaysanyihiin jiritaanka 
llaahay. Gaaladii carbeed ee Nabi Muxammed 
(SCW) loo dirayna way wada qirsanaayeen in 
llaahay wax abuuro, wax dilo, waxna 
nooleeyo, waxna arsaaqo, laakiin intaas 
islaam kumay nogon sababtoo ah wax ka 
dhinnaa tawxiidu-Uluuhiyah! 
24. Suaal: Waa maxay tawxiidu-uluuhiyah? 
Jawaab: Kelmadda "Uluuliyah" waxay ka timid 
kelmadda "Ilaah" oo la macne ah "Macbuud", 
yacnii, kii la caabudayey. Markaa "tawxiidu- 
Uluuliyah" waa in Eebbe kelidii la caabudo. 

11 


25. Suaal: Waa maxay tawxiidu-asmaa wa 
sifaat? 

Jawaab: Tawxiidu al-asmaa wa sifaat (Al- 
asmaa= magacyada llaahay) (Wa sifaa= 
sifooyinka) waa in la qiro magacyada iyo 
tilmaamaha Eebbe isu giray iyadoon leexinayn 
macnahooda, loogana metaal (metaal= 
tusaale) s qaadanahayn magacyada_ iyo 
sifooyinka makhluugiisa (makhluug- waa wixii 
Alle abuuray). Tusaale ahaan, Alle wax wuu 
maglaa waxna wuu arkaa, haddana cid la mid 
ahi ma jirto. 

26. Suaal: Qofka doona inuu islaamka soo 
galo, muxuu ku soo galayaa diinta? 

Jawaab: Wuxuu diinta islaamka ku soo 
gelayaa inuu ku dhawaago Shahaada-teynka 
(Shahaadateyn= labada ashaado). 

27. Suaal: Waa maxay Shahaada-teynku? 
Jawaab: Shahaada-teynku: waa giritaanka 
"Laa llaaha illa laahu" iyo  qjiritaanka 
"Muxammed-rasuululaahi". 

28. Suaal: Ma isku midbaa Shahaada-teynka 
iyo kelmadda tawxiidku? 

Jawaab: Maya, Shahaada-teynku waa 
qiritaanka, Laa llaaha illa lLaahu iyo 
Muxammed-Rasuulu-laahi (scw). Halka 

kelmadda tawxiidku ay tahay: Laa ilaaha illa 
Laahu oo keliya. 
29. Suaal: Waa maxay macnaha Laa llaaha 
illa Laahu? 
Jawaab: Laa ilaaha illa Laahu, macneheedu 
waa "ma jiro mid xaq lagu caabudaa Alle 
mooyane". 
30. Suaal: Muxuu ku hagaagayaa qiraalka 
"Laa Ilaaha illa Laahu? 
Jawaab: Qiraalka "Laa llaaha illa Laahu" 
wuxuu ku hagaagayaa in la helo toddoba 
shardi (shardi= waa wax haddii isaga la waayo 
wixii uu shardiga u ahaana aanu jirahayn) 
31. Suaal: Maxay kala yihiin shuruudaha "Laa 
llaaha illa Laahu" ee toddobada ahi? 
Jawaab: Waxay kala yihiin shuruudaha "Laa 
llaaha illa Laahu" sida tan: 
1. Garasho oo ah in aqoon loo yeesho 
macnaha iyo ujeedada "Laa Ilaaha illa Laahu". 
2. Yaqiinsasho aan shaki lahayn oo ah si 
hubaal ah oo loo aamino saxsanaanta Laa 
llaaha illa Laahu. 
3. Aqbalaad aan diidmo lahayn oo ah in la 
aqbalo Laa Ilaaha illa Laahu. 
4. Hogaansamid aan ka tegid lahayn oo ah in 
lagu dhaqmo Laa Ilaaha illa Laah. 

5. Ka runsheegid oo ah in ay is waafaqaan 
hadalkiisa iyo uurkiisu. 
6. Saafi yeelid aan shirki lahayn, oo ah in aan 
cid kale la caabudin. 
7. Jacayl aan necayb lahayn, oo ah haddii wax 
kale ka hor yimaado in aad waxa kale ka 
tagto. 
32. Suaal: Shuruudahaas ma ka bixin kartaa 
sharrax isku xidhan? 
Jawaab: Haa! marka koowaad, waa in aqoon 
loo yeesho macnaha Laa ilaaha illa Laahu oo 
ah in aan cidina xaq u lahayn caabudid, 
llaahay mooyaane. Nebigu (SCW) wuxuu yidhi 
"Qofka dhinta isaga oo og in aanu jirin llaah 
xaq lagu caabudo Alle mooyaane, jannada 
ayuu galaa". (Cusmaan Binu Caffaan ayaa 
weriyey waxaanu ku jiraa kitaabka Saxeexu- 
muslim). 
Marka xigta waa in macnahaas lagu qanco oo 
aan wax shaki ah laga qabin in cibaado oo 
dhan Alle xaq u leeyahay. Nebigu (SCW) 
wuxuu yidhi "Waxaan qirayaa in aanu Jjirin 
laah xaq lagu caabudaa ilaahay mooyaane 
iyo in aan anigu ahay rasuulkii Alle, qofna 
kulama kulmo Alle kelmaddaas isaga oo aan 
ka shakisanayn, haddii ay dhacdana jannada 

ayuu ku galaa". (Abuu Hureere ayaa wariyey 
waxaanu ku jiraa kitaabka Saxeexu-muslim). 
Marka saddexaad, waa in la aqbalo ujeedada 
Laa ilaaha illa Laahu oo dhan. Marka xiga waa 
in loo hoggaansamo oo lagu dhaqmo 
dhaganka ay xambaarsan tahay. Marka lagu 
dhagmo waa in aan cid kale wax ku yeelan 
cibaadada, sida sanam ama qof la weyneeyo. 
(Sanam= waa sawir dhagax ama dhir ka 
sameysan oo dada qaar caabudaan). 

Nebigu (SCW) wuxuu yidhi: Qofka yidhaa Laa 
ilaaha illa Laahu isagoo ula jeeda ilaahay 
dartiis, jannada ayuu ku galaa. (Cutbaan binuu 
Maalik ayaa weriyay waxaanu ku jiraa 
Bukhaari & Muslim). 

Waana in la jeclaado oo haddii wax ka duwani 
ay jiraan la door bido Laa ilaaha illa Laahu. 
Waana in la rumeeyo oo aan la beenin ama 
munaafiqnimo loo odhan. Nebigu (SCW) 
wuxuu yidhi: Ma jiro qof gira Laa ilaaha illa 
Laahu Muxammedan rasuulullaah isagoo 
qalbigiisu run ka sheegayo, hadduu jirana Alle 
wuxuu ka xaaraantinimeeyaa naarta. (Mucaad 
binuu Jabal ayaa weriyay waxaana soo saaray 
Bukhaari 8 Muslim). 


33. Suaal: llaahay mooyaane cid kale 
caabudaad xaq uma lahan. Haddaba waa 
maxay cibaadadu? 

Jawaab: Cibaadadu waa wax alla wixii Eebbe 
dadka amray in ay sameeyaan ama ka tagaan 
oo la yeelo. 

34. Suaal: Maxaa ka mid ah noocyada 
cibaadada? 

Jawaab: Cibaadada waxaa ka mid ah 
waxyaalo fara badan sida; Shahaada-teynka, 
Salaadda, Sekeda, Soonka Xajka, ducada, 
Nederka, Dhaarta, Saddagada, Sujuudda, 
Gawraca iwm. 

35. Suaal: Maxaa loo caabudayaa llaahay? 
Jawaab: Waxaa Alle loo caabudayaa: 

1. Dadkaba waxaa Alle u abuurtay in ay isaga 
caabudaan. 

2. Nebiyadii Alle oo dhan waxaa loo soo diray 
in ay dadka faraan cibaadada Alle. 

3. Alle wuxuu u ballanqaaday gofkii caabuda 
ee aan cid kale la caabudin inuu jannada 
geeyo. 

36. Suaal: Haddii gofku llaahay caabudi 
waayo, maxaa ku jaban? 


Jawaab: Haddii qofku Ilaahay kelidii caabudi 
waayo, wuxuu Alle u ballan qaaday inuu 
cadaabta geliyo. 

37. Suaal: Waxyaalaha Ilaahay faray dadka in 
ay sameeyaan maxaa ugu muhiimsan? 
Jawaab: Waxaa ugu muhiimsan "Tawxiidka 
Alle" oo ah in isaga kelidii la caabudo. 

38. Suaal: Maxaa ugu daran waxyaalaha Alle 
dadka ka reebay in ay sameeyaan? 

Jawaab: Waxa ugu daran in Alle loo shiriig 
yeelo (Shiriig= shirki yeelid, la wadaajin, in cid 
kale la caabudo) oo cibaadadii uu xaga u 
lahaa cid kale lala wadaajiyo (wadaajin= wax 
ka dhaxaysiin laba qof ama in ka badan. 

39. Suaal: In Alle loo shiriig yeelo, waa maxay 
macnaheedu? 

Jawaab: Waa in cid aan Alle ahayn cibaadada 
wax laga siiyo. llaahay waa keli in cid lala 
simo ama lagu lammaaneeyo waa shirki ama 
gaalnimada ugu weyn. (Lagu lammaaneeyo= 
lagu labeeyo). 

40. Suaal: Shirkigu waa immisa qaybood? 
Jawaab: Shirkiga waxaaa loo kala qaybiyaa 
laba qaybood oo kala ah: 

A) Shirkiga wayn. 

B) Shirkiga yar. 


41. Suaal: Waa maxay shirkiga weyni? 
Jawaab: Waa in wax ka mid ah cibaadada loo 
leexiyo cid aan Alle ahayn, sida ducada, 
salaadda, sujuudda, gawraca qurbaanka, 
rajaynta wiki llaahay kelidii karo, ka 
cabsashada jinka, shayaadiinta, maytida iwm. 
La soco qaybaha kale ee Kitaabka ama ka 
dalbo shabakadda www.somalibooks.org 
Waxaa qoray: Maxamed Xirsi Guuleed (Cabdi- 
Bashii) 


